《华首台礼空和尚影堂》
明代·释古毫

四壁萧萧影尚遗，焚香独拜不胜悲。蜗牛迹满翻经石，蟢子罗张入定帷。

山里楼台仍旧日，堂前松柏长新枝。狮弦欲听知难得，惟有寒风澈夜吹。

作者简介：古毫，字月旋。海幢解虎锡公之子。龆龀从顶湖栖壑和尚落发受具。迁住海幢，执侍阿字大师丈室，寻为典客。事见清徐作霖、黄蠡《海云禅藻集》卷三。